Nordjyderne kan vejrmæssigt se frem til en fin torsdag med lette skyer og svag vind.

Morgenstunden har været smuk i Nordjylland med klart vejr og næsten ingen vind, og sådan ser det ud til at fortsætte fortæller Thomas Mørk fra TV2 Vejret. Dog vil der i løbet af dagen komme flere og flere lette skyer. Temperaturen kommer lidt over 20 grader de fleste steder, så det bliver en fin dag, der også kommer til at byde på klart vejr i aftentimerne, lyder det fra meteorologen.